CELEX: 32006R0966
Language: et
Date: 2006-06-29 00:00:00
Title: Komisjoni määrus (EÜ) nr 966/2006,  29. juuni 2006 , millega muudetakse määrust (EÜ) nr 219/2006, millega avatakse AKV riikidest pärit CN-koodi  08030019  alla kuuluvate banaanide importimiseks tariifikvoot ajavahemikuks  1. märts  kuni  31. detsember 2006  ning sätestatakse selle haldamine

30.6.2006   
            
            
               ET
            
            
               Euroopa Liidu Teataja
            
            
               L 176/21
            
         
      KOMISJONI MÄÄRUS (EÜ) nr 966/2006,
   29. juuni 2006,
   millega muudetakse määrust (EÜ) nr 219/2006, millega avatakse AKV riikidest pärit CN-koodi 0803 00 19 alla kuuluvate banaanide importimiseks tariifikvoot ajavahemikuks 1. märts kuni 31. detsember 2006 ning sätestatakse selle haldamine
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. novembri 2005. aasta määrust (EÜ) nr 1964/2005 banaanide tariifimäärade kohta, (1) eriti selle artiklit 2,
   ning arvestades järgmist:
   
               (1)
            
            
               Komisjoni 9. detsembri 2005. aasta määruse (EÜ) nr 2015/2005 (nõukogu määrusega (EÜ) nr 1964/2005 avatud tariifikvootide raames AKV riikidest pärit banaanide impordi kohta 2006. aasta jaanuaris ja veebruaris) (2) artikli 6 lõike 3 kohaselt välja antud impordilitsentsid kehtivad 1. jaanuarist 2006 kuni 7. aprillini 2006. Selleks et tagada asjakohane kontroll imporditud banaanide koguste üle, tuleks näha ette, et liikmesriigid teatavad komisjonile lisaks jaanuaris ja veebruaris kasutatud litsentside põhjal vabasse ringlusse lubatud kogustele ka 2006. aasta märtsis ja aprillis kasutatud litsentside põhjal vabasse ringlusse lubatud kogused.
            
         
               (2)
            
            
               Seepärast tuleks vastavalt muuta komisjoni määruse (EÜ) nr 219/2006 (3) artikli 6 lõike 2 punkti b, millega on selline teatamine ette nähtud.
            
         
               (3)
            
            
               Käesolevas määruses sätestatud meetmed on kooskõlas banaanituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 219/2006 artikli 6 lõike 2 punkt b asendatakse järgmise tekstiga:
   
               “b)
            
            
               nii kiiresti kui võimalik ja hiljemalt 30. juuniks 2006 määruse (EÜ) nr 2015/2005 artikli 6 lõike 3 kohaselt välja antud litsentside põhjal vabasse ringlusse lubatud banaanide kogused.”
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 316, 2.12.2005, lk 1.
   
      (2)  ELT L 324, 10.12.2005, lk 5.
   
      (3)  ELT L 38, 9.2.2006, lk 22. Määrust on viimati muudetud määrusega (EÜ) nr 566/2006 (ELT L 99, 7.4.2006, lk 6).